cyanic-selkie/wikianc huggingface dataset:
आत्महत्या
पैथोफिज़ियोलॉजी (रोग के कारण पैदा हुए क्रियात्मक परिवर्तन)
आत्महत्या या अवसाद की कोई एकीकृत अंतर्निहित पैथोफिज़ियोलॉजी नहीं है। हलांकि यह माना जाता है कि ये व्यावहारिक, सामाजिक-पर्यावरणीय और मनोवैज्ञानिक कारकों के अंतःसंबंधों से उपजता है। मस्तिष्क व्युत्पन्न न्यूरोट्रॉफिक कारक (बीडीएनएफ) के निम्न स्तर प्रत्यक्ष रूप से आत्महत्या के साथ जुड़े हैं और अप्रत्यक्ष रूप से गंभीर अवसाद तथा अभिघातजन्य तनाव पश्चात विकार, स्किज़ोफ्रेनिया और जुनूनी बाध्यकारी विकार से जुड़े हैं। शव-परीक्षा अध्ययनों से पता चला है कि मनोवैज्ञानिक परिस्थितियों वाले तथा उनके बिना वाले, दोनों तरह के लोगों में बीडीएनएफ के हिप्पोकैंपस और प्रीफ्रंटल कॉर्टेक्स में निम्न स्तर मिले हैं। सेरोटोनिन, जो कि मस्तिष्क का न्यूरोट्रांसमिटर है, आत्महत्या करने वालों में कम होता है। आंशिक रूप से इसे मृत्यु के पश्चात 5-HT2A ग्राहियों के बढ़े स्तर के साक्ष्यों के आधार पर कहा जाता है। अन्य साक्ष्यों में सेरेब्रल स्पाइनल तरल में 5-हाइड्रॉक्सीइन्डॉलिएसिटिक अम्ल सेरोटोनिन के टूटने से बने उत्पाद के घटे स्तर शामिल हैं। हलांकि प्रत्यक्ष साक्ष्य मिलना कठिन है। एपिजेनेटिक्स जो कि ऐसे वातावरणीय कारकों की प्रतिक्रिया में आनुवंशिक अभिव्यक्ति में परिवर्तनों का अध्ययन है जो अतर्निहित डीएनए को बदलते नहीं है, इसे भी आत्महत्या के जोखिम को निर्धारित करने में भूमिका निभाने के लिए उत्तरदायी माना जाता है।
रोकथाम
आत्महत्या की रोकथाम एक वाक्यांश है जिसे, रोकथाम उपायों के माध्यम से आत्महत्या की घटनाओं को कम करने के लिए सामूहिक प्रयास के लिए उपयोग किया जाता है। कुछ विधियों तक पहुंच को कम करना जैसे आग्नेयास्त्र या विष, इस जोखिम को कम करता है। अन्य उपायों में कोयले तथा पुलों व सबवे प्लेटफॉर्मों पर बैरियर तक पहुंच कम करना शामिल है। नशीली दवाओं तथा मदिरा की लत, अवसाद और पहले आत्महत्या का प्रयास कर चुके लोगों का उपचार भी प्रभावी हो सकता है। कुछ लोगों ने मदिरा तक पहुंच की कमी को रोकथाम रणनीति के रूप में प्रस्तावित किया है (जैसे कि मदिरालयों की संख्या को कम करना)। हलांकि संकटकालीन हॉटलाइनें आम हैं, लेकिन इस बात के साक्ष्य कम है कि इस उपाय को और समर्थन दिया जाए। युवा वयस्क जिन्होने हाल ही में आत्महत्या के बारे में सोचा है, उनमें संज्ञानात्मक व्यवहार उपचार परिणामों को बेहतर करता दिखता है। आर्थिक विकास की अपनी गरीबी कम करने की क्षमता के कारण आत्महत्या की दर में कमी लाने में सक्षम हो सकता है। सामाजिक संबंधों को बढ़ाने के प्रयास, विशेष रूप से बुजुर्गों में प्रभावी हो सकते हैं।
जाँच
आत्महत्या की अंतिम दर पर सामान्य जनसंख्या की जाँच के प्रभावों पर काफी कम आँकड़े उपलब्ध हैं।. चूंकि ऐसे लोगों की दर उच्च हैं जो कि इन उपायों की जाँच के प्रति सकारात्मक होने के बावजूद आत्महत्या के जोखिम में नहीं है, इसलिए चिंता की बात यह है कि जाँच, मानसिक स्वास्थ्य देखभाल संसाधन का उपयोग बहुत अधिक बढ़ जाए। हलांकि उच्च जोखिम वाले लोगों के लिए आंकलन अनुशंसित है। आत्महत्या की संभावना के बारे में पूछने से जोखिम बढ़ता नहीं दिखता है।
मानसिक बीमारी
मानसिक स्वास्थ्य समस्याओं वाले लोगों में उपचार के कई प्रकार आत्महत्या के जोखिम को कम कर सकते हैं। वे लोग जो सक्रिय रूप से आत्महत्या के जोखिम में आते हैं उनको उनकी इच्छा से या बलपूर्वक मानसिक देखभाल में भर्ती किया जा सकता है। वे चीजें जो ऐसे लोगों को हानि पहुंचा सकती हैं, आम तौर पर हटा दी जाती हैं। कुछ चिकित्सक रोगियों से आत्महत्या रोकथाम अनुबंध पर हस्ताक्षर कराते हैं जिसके माध्यम से वे छोड़े जाने पर खुद को नुक्सान न पहुंचाने पर सहमित प्रदान करते हैं। हलांकि, साक्ष्य इस अभ्यास के प्रभावी होने का संकेत नहीं देते हैं। यदि कोई व्यक्ति निम्न जोखिम पर है तो वाह्य-रोगी मानसिक स्वास्थ्य उपचार का प्रबंध किया जा सकता है पुराने आत्महत्या करने की मनस्थिति वाले वे लोग जो सीमांत व्यक्तित्व विकार से पीड़ित हैं उनमें लघु-अवधि के लिए अस्पताल में भर्ती किए जाने को सामुदायिक देखभाल से बेहतर नहीं देखा गया है। इस बात के अंतरिम साक्ष्य उपलब्ध हैं कि मानसिक उपचार, विशेष रूप से डायालेक्ट्रिक बिहेवियरल उपचार, किशोरों में तथा साथ ही सीमांत व्यक्तित्व विकार वाले लोगों में आत्महत्या की प्रवृति को कम करता है। हलांकि इस बात के साक्ष्य नहीं मिले हैं कि अंततः आत्महत्या में कमी हुई हो। अवसाद-रोधी दवाओं के लाभ बनाम हानियों पर विवाद है। युवा लोगों में नई अवसाद रोधी दवाओं जैसे SSRIs आत्महत्या की प्रवृत्ति को 25 प्रति 1000 से 40 प्रति 1000 तक बढ़ाती दिखती है। हलांकि बुजुर्गों में जोखिम कम हो सकता है। लीथियम उन लोगों में जोखिम कम करने में प्रभावी दिखता है जिनमें द्विध्रुवीय विकार और एकध्रुवीय अवसाद समान्य जनसंख्या जितने स्तर पर दिखता है।
महामारी - विज्ञान
[[File:Self-inflicted injuries world map - Death - WHO2004.svg|thumb|left|2004 में प्रति 100,000 निवासियों में आत्म-प्रवृत चोटों द्वारा मृत्यु की संख्या
{{legend|#b3b3b3|unknown}} {{legend|#ffff65|<3}} {{legend|#fff200|3–6}} {{legend|#ffdc00|6–9}} {{legend|#ffc600|9–12}} {{legend|#ffb000|12–15}} {{legend|#ff9a00|15–18}} {{legend|#ff8400|18–21}} {{legend|#ff6e00|21–24}} {{legend|#ff5800|24–27}} {{legend|#ff4200|27–30}} {{legend|#ff2c00|30–33}} {{legend|#cb0000|>33}} ]] लगभग 0.5% से 1.4% लोग अपने जीवन को आत्महत्या द्वारा समाप्त कर देते हैं। वैश्विक रूप से 2008/2009 में आत्महत्या मृत्यु का दसवां सबसे बड़ा कारण है इस तरह से लगभग 8,00,000 से दस लाख लोग वार्षिक रूप से मरते हैं, जिसका वार्षिक मृत्यु दर में 11.6 प्रति 100,000 व्यक्ति का योगदान है। आत्महत्या की दर 1960 से 2012 तक लगभग 60% तक बढ़ गयी है, इन वृद्धियों को प्राथमिक रूप से विकासशील दुनिया में देखा गया है। प्रत्येक सफल आत्महत्या के प्रयास के पीछे 10 से 40 आत्महत्या के असफल प्रयास होते हैं। आत्महत्या की दरों में देशों के बीच समयानुसार महत्वपूर्ण अंतर होता है। 2008 में मृत्यु का प्रतिशत निम्न था: अफ्रीका 0.5%, दक्षिण-पूर्व एशिया 1.9% अमरीकी देश 1.2% और यूरोप 1.4%, प्रति 1,00,000 दर: ऑस्ट्रेलिया 8.6, कनाडा 11.1, चीन 12.7, भारत 23.2, यूनाइटेड किंगडम 7.6, संयुक्त राज्य अमरीका 11.4 2009 में प्रतिवर्ष 36,000 मामलों के साथ, संयुक्त राज्य अमरीका में इसे 10 वाँ प्रमुख मृत्यु का कारण पाया गया था। और लगभग 6,50,000 लोगों ने आत्महत्या के प्रयास के कारण वार्षिक रूप से आकस्मिक विभाग का दौरा किया। लिथुएनिया, जापान और हंगरी में यह दर सर्वाधिक है। चीन और भारत वे देश हैं जिनमें सबसे अधिक आत्महत्या मौतें होती हैं, इन दोनों देशों में विश्व की इस विधि से होने वाली कुल मौतों की आधी होती हैं। चीन में आत्महत्या मृत्यु, मौत का पाँचवा सबसे बड़ा कारण है।
लिंग
पश्चिमी दुनिया में, आत्महत्या के साधनों द्वारा पुरुष, महिलाओं की तुलना में तीन से चार गुना तक अधिक मरते हैं, हलांकि महिलाएं, पुरुषों की तुलना में चार गुना अधिक आत्महत्या प्रयास करती हैं। इसका कारण पुरुषों द्वारा अपना जीवन समाप्त करने के लिए अधिक खतरनाक हथियारों का उपयोग है। यह अंतर 65 से अधिक की उम्र वालों में अधिक होता है, इस समय यह अंतर 10 गुना तक अधिक होता है। चीन में महिलाओं की आत्महत्या दर सर्वाधिक है तथा यह अकेला देश है जहाँ पर यह पुरुषों से महिलाओं की आत्महत्या की दर अधिक है (0.9 दर)। पूर्वी भूमध्य में आत्महत्या की दर पुरुषों व महिलाओं में लगभग समान है। महिलाओं के लिए आत्महत्या की दर सर्वाधिक दक्षिण कोरिया में प्रति 1,00,000 पर 22 थे, दक्षिण पूर्व एशिया और पश्चिमी भूमध्य में दरें आमतौर पर उच्च है।
उम्र
बहुत से देशों में अधेड़ लोगों में या बुजुर्गों में आत्महत्या की दर सबसे अधिक होती है। हलांकि आत्महत्या की परम संख्या 15 से 29 वर्षों के लोगों में सर्वाधिक है, क्योंकि इस उम्र समूह के लोगों की संख्या भी अधिक होती है। संयुक्त राज्य अमरीका में यह 80 वर्ष से अधिक उम्र के कॉकेशियन पुरुषों सर्वाधिक है, हलांकि युवा लोग आत्महत्या का अधिक प्रयास करते हैं। किशोरों में यह मृत्यु का सबसे आम और युवा पुरुषों में यह दुर्घटना से मृत्यु के बाद दूसरे नंबर का कारण है। विकसित देशों में युवा पुरुषों में यह मृत्यु दर का लगभग 30% है। विकासशील दुनिया में दर समान हैं लेकिन समग्र मौतों में इनकी भागीदारी दर कम है क्योंकि दूसरे प्रकार के अभिघात के कारण होने वाली मौतों की दर उच्च है। दुनिया के दूसरे क्षेत्रों की तुलना में, दक्षिण पूर्व एशिया में बुजुर्ग महिलाओं तुलना में युवा महिलाओं की आत्महत्या की दर अधिक है।
इतिहास
प्राचीन एथेंस में जो व्यक्ति राज्य की अनुमति के बिना आत्महत्या करता था उसे सामान्य रूप से दफन होने का अधिकार नहीं मिलता था। उस व्यक्ति को शहर से बाहर अकेले दफन किया जाता था, उसकी कब्र पर किसी प्रकार का चिह्न नहीं लगा होता था। प्राचीन ग्रीस और रोम में आत्महत्या को युद्ध में हार के समय मौत का स्वीकार्य तरीका था। प्राचीन रोम में, आरंभिक रूप से आत्महत्या को अनुमत माना जाता था, लेकिन बाद में इसे इसकी आर्थिक लागत के कारण राज्य के विरुद्ध अपराध माना जाने लगा। 1670 में फ्रांस के लुई XIV द्वारा एक आपराधिक राजाज्ञा जारी की गयी थी, जिसमें अधिक कठोर दंड का प्रावधान थाः मृत व्यक्ति के शरीर को चेहरा जमीन की ओर रखते हुए सड़क पर घसीटा जाता था और फिर उसे लटका दिया जाता था, जिसके बाद कूड़े के ढ़ेर पर डाल दिया जाता था। इसके साथ ही उस व्यक्ति की सारी संपत्ति जब्त कर ली जाती थी। ऐतिहासिक रूप से इसाई चर्च के वे लोग जो आत्महत्या का प्रयास करते थे समाज से बहिष्कृत कर दिए जाते थे और वे जो मर जाते थे उनको निर्धारित कब्रिस्तान से बाहर दफनाया जाता था। 19 वीं शताब्दी के अंत में ग्रेट ब्रिटेन में आत्महत्या का प्रयास को हत्या के प्रयास के तुल्य माना जाता था और इसकी सजा फाँसी तक थी। 19 वीं शताब्दी में यूरोप में आत्महत्या के कृत्य को पाप से किए जाने वाले काम से हटाकर पागलपनसे प्रेरित कृत्य कर दिया गया।
विधेयक
अधिकतर पश्चिमी देशों में आत्महत्या अब अपराध नहीं रह गया है, हलांकि यह अधिकांश पश्चिमी यूरोपीय देशों में मध्य युग से, कम से कम 1800 तक इसे अपराध माना जाता था। कई इस्लामिक देशों में इसे दंडनीय अपराध की श्रेणी में रखा जाता है। ऑस्ट्रेलिया में आत्महत्या एक अपराध नहीं है। हलांकि इसकी सलाह देना, उकसाना या इसमें सहायता देना और किसी को आत्महत्या करने के लिए सहायता करना अपराध की श्रेणी में है और कानून विशिष्ट रूप से किसी व्यक्ति को “यथोचित रूप से आवश्यक दबाव बनाने” की अनुमति देता है जो किसी दूसरे व्यक्ति को आत्महत्या के प्रयास से रोकने के लिए हो। ऑस्ट्रेलिया के उत्तरी राज्य में 1996 से 1997 तक एक छोटी सी अवधि में चिकित्सक की सहायता द्वारा मृत्यु को प्राप्त करना कानूनी रूप से वैध था। वर्तमान समय में यूरोप का कोई भी देश आत्महत्या या आत्महत्या के प्रयास को अपराध नहीं मानता है। इंगलैण्ड और वेल्स ने आत्महत्या अधिनियम 1961 के माध्यम से और आयरलैंड में 1993 में आत्महत्या को गैर आपराधिक कर दिया था। शब्द "करना (कमिट)" को इसके संदर्भ में उपयोग किया जाना गैरकानूनी है इसके नकारात्मक भाव के कारण बहुत सारे संगठनों ने इसे उपयोग करना बंद कर दिया है। भारत में आत्महत्या गैरकानूनी है और शेष परिवार को कानूनी परेशानिया झेलनी पड़ सकती हैं। जर्मनी में सक्रिय इच्छा मृत्यु गैरकानूनी है और आत्महत्या के दौरान उपस्थित किसी व्यक्ति पर इस आपातकाल में सहायता करने में विफल रहने का मुकदमा चलाया जा सकता है। स्विटज़रलैंड ने हाल ही में सहाय्य आत्महत्या को पुराने मानसिक रोगियों के लिए कानूनी करने के लिए कदम उठाए हैं। लाउसाने में स्थित उच्च न्यायालय में 2006 के निर्णय में एक अज्ञात व्यक्ति को लंबे समय से चली आ रही मानसिक समस्याओं के कारण अपना जीवन समाप्त करने का अधिकार प्रदान किया था।
संयुक्त राज्य अमरीका में, आत्महत्या गैरकानूनी नहीं है लेकिन जो इसका प्रयास करते हैं उनके लिए यह दंडनीय हो सकती है। चिकित्सक की सहायता से की गयी आत्महत्या ओरेगॉन था वार्शिंगटन राज्य में वैध है।
धार्मिक विचार
इस्लाम में आत्महत्या की अनुमति नहीं है। हिंदू धर्म में आत्महत्या से घृणा की जाती है और समकालीन हिंदू समाज में इसे किसी अन्य की हत्या के तुल्य पाप समझा जाता है। हिन्दू धर्मग्रंथ बताते हैं कि वह जो आत्महत्या करता है, आत्माओं की दुनिया में चला जाता है और वहाँ वह तब तक रहता है जब तक कि उसका धरती पर जीवन तय था, यदि वह आत्महत्या न करता। हलांकि, हिंदू धर्म में इंसान के अपने जीवन को समाप्त करने के अधिकार को मान्यता मिली है, जैसे कि अहिंसा के अभ्यास द्वारा मृत्यु तक भोजन का त्याग जिसे प्रायोपवेशनभी कहा गया है। लेकिन प्रायोपवेशन कड़ाई के साथ उन लोगों के लिए अनुमत है जिनके जीवन में अब कोई इच्छा या महत्वकांक्षा नहीं रह गई है। जैन धर्म में भी समान अभ्यास किया जाता है जिसका नाम संथारा है। सती या आत्मदाह, हिन्दुओं में मध्यकाल में हिंदू समाज की विधवाओं द्वारा किया जाता था।
दर्शनशास्त्र
आत्महत्या के दर्शन को लेकर कई सार सवाल उठाए जाते हैं, जिनमें आत्महत्या विचार का गठन कैसे होता है, आत्महत्या का विचार एक तर्कसंगत विकल्प हो सकता है या नहीं और आत्महत्या की नैतिक अनुज्ञेयता शामिल है। आत्महत्या नैतिक रूप से स्वीकार्य हो सकती है या नहीं, इस पर दर्शनशास्त्रीय तर्क में एक ओर तगड़ा विरोध है (आत्महत्या अनैतिक मानते हुए) तो कुछ लोग इसे उन सभी का (यहां तक कि युवा व स्वस्थ लोगों का भी) एक पुनीत अधिकार मानते है जिनका यह विश्वास है कि वे तार्किक रूप से सोच समझ कर अपने जीवन को समाप्त करने का निर्णय ले रहे हैं।
आत्महत्या के विरोधियों में इसाई दर्शनशास्त्री जैसे हिप्पो के ऑगस्टीन और थॉमस एक्युइनॉस, इम्मेनुअन कांट और निश्चित तौर पर जॉन स्टुअर्ट मिल शामिल है – मिल का स्वतंत्रता और स्वायत्तता के महत्त्व पर फोकस का तात्पर्य यह है कि वह उन चयनों को नकारते हैं जो व्यक्ति को भविष्य के स्वायत्त निर्णय लेने से रोकता है। अन्य लोग आत्महत्या को निजी चुनाव का न्यायसंगत मामला मानते हैं। इस स्थिति के समर्थक इस बात पर कायम रहते हैं कि किसी को भी उसकी इच्छा के विरुद्ध सहन करने के लिए बाध्य नहीं किया जाना चाहिए, विशेष रूप से लाइलाज रोगों, मानसिक रोगों और अधिक उम्र जैसी परिस्थितियों में, जिनमें कि सुधार की कोई संभावना नहीं है। वे इस विश्वास को अस्वीकार करते हैं कि आत्महत्या सदैव विवेकहीन होती है, इसके लिए वे ये तर्क देते हैं कि यह असहनीय दर्द या अभिघात से पीड़ित लोगों के लिए अंतिम वैध उपाय हो सकती है। एक अधिक मजबूत पक्ष यह तर्क दे सकता है कि लोगों को स्वायत्त रूप से इस बात की अनुमति होनी चाहिए चाहे वे पीड़ित हो या नहीं। इस विचारधारा के महत्वपूर्ण समर्थकों में स्कॉटिश अनुभववादी डेविड ह्यूम और अमरीकी बायोएथिस्ट जैकब एप्पेलशामिल हैं।
पक्ष-समर्थन
आत्महत्या का समर्थन कई संस्कृतियों और उपसंस्कृतियों में किया गया है। द्वितीय विश्व युद्ध के समय जापानी फौज ने कामिकाज़ी आक्रमणों को बढ़ावा व उनका महिमा मंडन किया था, जो कि द्वितीय विश्व युद्ध के प्रशांत अभियान के अंतिम चरणों में जापानी साम्राज्य के फौजी उड़ाकों द्वारा मित्र देशों के नौसेना पोतों पर आत्मघाती आक्रमण थे। जापानी समाज को समग्र रूप से आत्महत्या “सहिष्णु” समझा जाता है (जापान में आत्महत्या देखें)। आत्महत्या पर जानकारी के लिए इंटरनेट खोज से मिले वेबपेज यह दर्शाते हैं कि 10-30% बार ये आत्महत्या के प्रयासों को बढ़ावा देते या सुविधा प्रदान करते हैं। इस बात को लेकर कुछ चिंता है कि ऐसी साइटें उन लोगों को बढ़ावा दे सकती हैं जो संवेदनशील हैं। कुछ लोग ऑनलाइन आत्महत्या अनुबंध कर लेते हैं जो कि या तो पहले से मौजूद मित्रों के साथ या फिर वे लोग जिनसे हाल ही में चैट रूम या मैसेज बोर्ड में जान पहचान हुई हो। इंटरनेट हलांकि आत्महत्या को रोकने में सहायक हो सकता है क्योंकि वह अलग-थलग पड़े लोगों को सामाजिक समूह प्रदान कर सकता है।
स्थान (स्थल)
कुछ स्थान आत्महत्या के प्रयासों के उच्च स्तर के लिए जाने जाते हैं। इनमें सैन फ्रांसिस्को का गोल्डन गेट पुल, जापान का ओकिगाहारा जंगल, इंग्लैण्ड का बीची हेड, और टोरंटो का ब्लूर स्ट्रीट वायाडक्टशामिल है। 1937 में अपने निर्माण से लेकर 2010 तक गोल्डेन गेट पुल पर 1,300 लोग कूद कर अपनी जान दे चुके हैं। जहां पर लोगों द्वारा आत्महत्या आम है, उनमें से बहुत सी जगहों पर इसे रोकने के लिए बाधाएं बनायी गयी हैं। इनमें टोरंटो में ल्यूमिनस वेल, और पेरिस में आइफिल टॉवर तथा न्यूयार्क में एम्पायर स्टेट बिल्डिंग शामिल है। 2011 में गोल्डेन गेट पुल पर एक बैरियर का निर्माण किया जा रहा था। ये आम तौर पर काफी प्रभावी दिखते हैं।
अन्य प्रजातियां
चूंकि आत्महत्या के लिए मरने के एक जानबूझ कर किए जाने वाले प्रयास की जरूरत होती है इसलिए कुछ लोगों को लगता है कि यह गैर-मानवीय जानवरों में नहीं हो सकती है। आत्महत्या संबंधी व्यवहार को साल्मोनेला में देखा गया है जो कि प्रतिस्पर्धी बैक्टीरिया से पार पाने के लिए उनके विरुद्ध एक प्रतिरोधी प्रणाली प्रतिक्रिया है। आत्महत्या संबंधी रक्षा को ब्राजील में पायी जाने वाली “फोरेलियस पूसिलस” चीटियों के कर्मचारियों में भी देखा गया है जहाँ पर चीटियों का एक छोटा समूह घोसले की सुरक्षा के लिए हर शाम बाहर से उसे बंद करके निकल जाता है। पी एफिड को जब लेडीबग से खतरा होता है तो वे अपने में विस्फोट कर सकते हैं जिससे उनके साथी बिखर कर सुरक्षित रहते हैं और इस तरह से कई बार लेडी बग मर भी जाती है। दीमक की कुछ प्रजातियों में ऐसे सैनिक होते हैं जो फट जाते हैं और उनके दुश्मन उनके चिपचिपे पदार्थ में फंस जाते हैं। आत्महत्या से संबंधित कुछ किस्से कुत्तों, घोड़ों और डॉल्फिनों के भी हैं लेकिन इसके निर्णायक साक्ष्य नहीं है। जानवरों में आत्महत्या पर बहुत कम वैज्ञानिक अध्ययन उपलब्ध हैं।
उल्लेखनीय मामले
सामूहिक आत्महत्या का एक उदाहरण 1978 में "जॉन्सटाउन" पंथिक आत्महत्या (कल्ट सुसाइड) का है जिसमें जिमजोन्स के नेतृत्व वाले एक अमरीकी पंथ पीपुल्स टेम्पल के 918 सदस्यों ने साइनाइड से अंगूर के रस से बने स्वाद वाले साधन द्वारा अपना जीवन समाप्त किया था। 1944 में साइपान युद्ध के अंतिम दिनों में 10,000 से अधिक जापानी नागरिकों ने “आत्महंता चोटी” और “बान्ज़ाई चोटी” से कूद कर आत्महत्या कर ली थी।
बॉबी सैन्ड के नेतृत्व में 1981 भूख हड़ताल के कारण 10 लोगों की मौत हुई थी। मृत्यु समीक्षक द्वारा मृत्यु के कारण के रूप में “स्वयं आरोपित भुखमरी” को दर्ज किया गया था, न कि आत्महत्या को; हड़ताल करने वाले लोगों के परिवारों के विरोध के बाद इसे सुधार कर मृत्यु प्रमाणपत्र पर इसे बस “भुखमरी” कहा गया था। द्वितीय विश्वयुद्ध में इरविन रोमेल के पास हिटलर के जीवन पर खतरे से संबंधित जुलाई 20 प्लॉट के बारे में पहले से जानकारी थी और आत्महत्या न करने की सूरत में उसे सार्वजनिक मुकदमें, फांसी तथा परिवार से बदला लिए जाने का खतरा था।
बाहरी कड़ियाँ
March 2008.
फ़ूज्यान
फ़ूज्यान या फ़ूजियान ( 福建, Fujian ) जनवादी गणतंत्र चीन का एक प्रांत है। यह चीन के दक्षिण-पूर्वी तट पर स्थित है और इस से ताईवान जलडमरू के पार १८० किमी की समुद्री दूरी पर ताइवान द्वीप स्थित है। इस प्रांत का अधिकतर भाग जनवादी गणतंत्र चीन के क़ब्ज़े में है लेकिन किनमेन और मात्सु नामक दो द्वीपसमूह ताइवान द्वारा नियंत्रित हैं। इस प्रांत की राजधानी फ़ूझोउ शहर है।
विवरण
फ़ूजियान प्रांत का अधिकतर हिस्सा पहाड़ी है और पारंपरिक रूप से इस क्षेत्र को 'आठ भाग पहाड़, एक भाग पानी, एक भाग खेत' ( 八山一水一分田, बा शान यी शुइ यी फ़न त्छेन ) कहकर व्याख्यित किया जाता है। सन् २००९ में इसके ६२.९६% इलाक़े पर वन फैले हुए थे और यह पूरे चीन का सबसे वनग्रस्त प्रांत है। इस प्रांत का सबसे ऊँचा शिखर वुयी पर्वत शृंखला का २१५७ मीटर ऊँचा हुअन्गन्ग पहाड़ है।
इस प्रांत के अधिकतर लोग हान चीनी नसल के हैं और उनमें से एक 'हाक्का' नामक उपशाखा है जिनकी अपनी ही एक भाषा (हाक्का चीनी) और संस्कृति है। हाक्का लोग प्रांत के दक्षिण-पश्चिम भाग में बसते हैं। यहाँ एक शे ( 畲, She ) नामक अल्पसंख्यक जाति भी रहती है। दुनिया के अन्य भागों में बसने वाले बहुत से चीनी लोग, विशेषकर जो दक्षिण-पूर्वी एशिया (मसलन सिंगापुर) में बसते हैं, इसी प्रांत में जड़ें रखते हैं। फ़ूजियान प्रांत का इलाक़ा पहाड़ी होने की वजह से और सदियों से यहाँ आते भिन्न समुदायों के बसने के कारण यहाँ स्थान-स्थान पर भाषा बदल जाती है। कहा जाता है कि हर १० किलोमीटर में लोग एक-दुसरे को नहीं समझ पाते।
इस प्रांत में चीनी नौटंकी के स्थान-विशेष रूप हैं, जिनमें से मिन्जू नामक रूप मशहूर है।
भाभी (टीवी श्रृंखला)
भाभी एक भारतीय हिंदी भाषा का धारावाहिक है जो 18 मार्च 2002 से 23 मई 2008 तक सप्ताह के दिनों में स्टार प्लस पर प्रसारित होता था।  श्रृंखला का निर्माण यूटीवी सॉफ्टवेयर कम्युनिकेशंस द्वारा किया गया था।
अवलोकन
सरोज को बहू का पदभार संभालने और तिलक की मां को सांत्वना देने के लिए मजबूर होना पड़ा। वह अपनी जान बचाने में सफल हो जाती है लेकिन अपने नुकसान से टूट जाती है। परिवार के प्रत्येक सदस्य की प्रशंसा, प्यार और पूर्ण स्वीकृति ने उसे पूरी तरह से सुन्न कर दिया है कि उसने फिलहाल, "पुष्पा भाभी" के रूप में अपनी स्थिति स्वीकार करने का फैसला किया है।
सन्तियुस कुजूर
सन्तियुस कुजूर भारत के वरिष्ठ सदन राज्यसभा के सदस्य हैं।
हेनरी हडसन
हेनरी हडसन एक अंग्रेज़ थे जिन्होंने नीदरलैंड से शुरु किये समुद्री सफर के समय सन १६०९ में हडसन नदी को खोज़ निकाला था। इस नदी का नाम उनके नाम पर पड़ा है।
गड़ाबा भाषा
गड़ाबा भाषा भारत की संकटग्रस्त भाषाओं में से एक है। यह अत्यधिक गंभीर रूप से खतरे में है। आईएसओ कोड: gdb, gau
सरोजिनी हेम्ब्रम
सरोजिनी हेम्ब्रम भारत के वरिष्ठ सदन राज्यसभा के सदस्य हैं।
राहतगढ़
राहतगढ़ (Rahatgarh) भारत के मध्य प्रदेश राज्य के सागर ज़िले में स्थित एक नगर है। यह इसी नाम की तहसील का मुख्यालय भी है। राहतगढ़ बीना नदी के किनारे बसा हुआ है।
विवरण
सागर-भोपाल मार्ग पर सागर से लगभग 40 किमी की दूरी पर स्थित यह कस्‍बा स्थित है। यहां से NH146 गुजरता है वर्तमान में राहतगढ़ एक नगर पंचायत है। प्राचीन किला, जलप्रपात‎ एवं भगवान विश्वनाथ के बीना नदी के घाट 'बनेनी घाट 'पर स्थित मंदिर के कारण प्रसिद्ध पिकनिक स्‍थल के रूप में विख्‍यात है। यह नगर राहतगढ़ के किले के नीचे एवं बीना नदी के किनारे पर स्थित है। राहतगढ़ किला सुरक्षात्मक द्रष्टि से काफी महत्वपूर्ण है बीना नदी पार करके मालवा बुंदेलखंड को जोड़ने के लिए अंग्रेजों ने 14 कमानी का एक सुन्दर पुल सन (1853) में "आर्क तकनीक पर आधारित' बनवाया था। इसकी लागत उस समय लगभग 56000 रूपये आई थी। वर्तमान में इस पुल के ठीक बाजू से एक नवीन पुल का निर्माण कर दिया गया है, एवं पुराना पुल जिसको "बड़े पुल" के नाम से जाना जाता था आज भी शान से अच्छी हालत में बीना नदी के दोनों किनारों को जोड़े खड़ा हुआ है।
इतिहास
11 वीं शताब्दी के एक खंडित शिलालेख पर गढ़पेहरा के डांगी वंश के राजा निहालशाह  के उपराहद मंडल की स्थिति के बारे में स्पष्ट जानकारी तो नहीं है, परन्तु कुछ इतिहासकार इसे राहतगढ़ मानते हैं। कालांतर में गढ़ामंडला राज्य जिसमे 350 गाँव सम्मिलित थे और एक विशाल गढ़ था, के रूप में भी इसका उल्लेख मिलता है। बाद में गौंड़ राजाओं के शासन का यहाँ उल्लेख मिलता है। गोंड शासक संग्रामशाह द्वारा विजित 52 गढ़ो में से राहतगढ़ एक था। नवाब यार मुहम्मद खान (1726 से 1742) के समय भोपाल राज्य के 'दीवान बीजल राम' ने इसे भोपाल राज्य में मिला लिया। सन 1799 में एक पिंडारी मुखिया द्वारा राहतगढ़ को लूटा गया। इस लूट का उल्लेख 'मेमोयर ऑफ़ सेन्ट्रल इण्डिया' नाम की एक प्रसिद्द पुस्तक में रोचक ढंग से किया गया है। इसके बाद यह किला एवं नगर सन 1807 में सिंधिया राज्य में विलय हो गया। सन 1818 में नगर का प्रबंध अंग्रेजों के अधीन आ गया। 1857 के प्रथम स्वतंत्रता संग्राम में राहतगढ़ किला अंग्रेजों के लिए रणनीतिक महत्व का रहा।
हडसन नदी
हडसन नदी संयुक्त राज्य अमरीका के न्यूयॉर्क प्रांत के पूर्वी हिस्से में बहने वाली एक नदी है। अपने दक्षिणी छोर से यह नदी न्यूयौर्क और न्यू जर्सी प्रांतों की सीमा बाँधती है।
इस नदी का नाम इसको खोज़ने वाले हेनरी हडसन के नाम पर पड़ा है। हेनरी हडसन एक अंग्रेज़ थे जिन्होंने नीदरलैंड से शुरु किये समुद्री सफर के तहत इस नदी को खोज़ निकाला था।
हेबेई
हेबेई ( 河北, Hebei ) जनवादी गणराज्य चीन के उत्तरी भाग में स्थित एक प्रांत है। हेबेई का अर्थ 'नदी से उत्तर' होता है, जो इस प्रांत की पीली नदी (ह्वांग हो) से उत्तर की स्थिति पर पड़ा है। हान राजवंश के ज़माने में यहाँ जी प्रांत होता था जिस वजह से हेबेई को चीनी भावचित्रों में संक्षिप्त रूप से '冀' (जी) लिखा जाता है। हेबेई का क्षेत्रफल १,८७,७०० वर्ग किमी है, यानि भारत के कर्नाटक राज्य से ज़रा कम। सन् २०१० की जनगणना में इसकी आबादी ७,१८,५४,२०२ थी, यानि भारत के तमिल नाडू राज्य से ज़रा कम। हेबेई की राजधानी और सबसे बड़ा शहर शिजियाझुआंग है।
आयशिया
आयशिया या इशिया (अंग्रेज़ी: Aisyiyah) इंडोनेशिया में एक इस्लामी गैर-सरकारी संगठन है जो महिला सशक्तिकरण और धर्मार्थ कार्यों के लिए समर्पित है। इसका गठन 19 मई 1917 को न्याई अहमद दहलान द्वारा शिक्षा, स्वास्थ्य देखभाल और सामाजिक सेवाओं तक महिलाओं की पहुंच को सुविधाजनक बनाने के लिए किया गया था।
विवरण
इस्लाम के पैग़म्बर मुहम्मद के नाम पर जैसे मुहम्मदिया शब्द का प्रचलन है वैसे ही उनकी पत्नी हज़रत आयेशा पर संगठन का नाम आयेशिया रखा गया।
संगठन सूक्ष्म ऋण और लघु व्यवसाय विकास सहायता, परिवार नियोजन सेवाएं, मातृ और बाल चिकित्सा देखभाल, अनाथालय, महिला मुस्लिम मौलवियों के लिए प्रशिक्षण और विश्वविद्यालय स्तर की शिक्षा के माध्यम से मानक पूर्वस्कूली प्रदान करता है। ये सामाजिक सेवाएं मृत्यु पर समाप्त होती हैं, जिससे संगठन महिला शवों को प्रदान करता है ताकि महिला निकायों को पुरुषों द्वारा दफनाने के लिए तैयार करने की आवश्यकता न हो। आयशिया इंडोनेशिया में कई सौ स्वास्थ्य देखभाल केंद्रों के साथ-साथ मिस्र, मलेशिया और नीदरलैंड में तीन शाखाओं का प्रबंधन करता है। संगठन का घोषित लक्ष्य इस्लामी समाज को महिलाओं के लिए एक वास्तविकता बनाना है, और यह अपने सदस्यों को आगे की शिक्षा प्राप्त करने के लिए प्रोत्साहित करता है, भले ही वे "अपने पतियों से ज्यादा स्मार्ट" हो जाएं।
आयशिया को दो स्रोतों से अपने काम के विरोध का सामना करना पड़ता है: पारंपरिक जावानी संस्कृति अपने पूर्व-इस्लामी प्रथाओं और इंडोनेशियाई अल्पसंख्यक जो मध्य पूर्व में इस्लाम का अध्ययन करते हैं, दोनों सार्वजनिक स्थान पर महिलाओं के प्रति नकारात्मक दृष्टिकोण प्रदर्शित करते हैं।
इतिहास
आसियाह के प्रयासों ने शुरू में कुरआन पढ़ने के लिए महिला साक्षरता पर ध्यान केंद्रित किया था। संगठन ने 1919 में कौमन में पहला इंडोनेशियाई इस्लामिक प्रीस्कूल खोला, 1922 में संगठन का अपना पहला शिक्षक कॉलेज, और 1923 में उसी शहर में इसका पहला प्रार्थना हॉल, जिसमें एक महिला इमाम ने सभी महिलाओं की मंडली का नेतृत्व किया. संगठन की अधिकांश शुरुआती गतिविधियां भी आर्थिक अधिकारों पर आधारित थीं। इंडोनेशिया में महिलाएं अक्सर पुरुषों के समान नौकरियों में काम करती हैं, और इस प्रकार असियाह ने महिलाओं के आराम करने और काम से इनकार करने के अधिकार के साथ-साथ धार्मिक पवित्रता और कार्य नैतिकता के बीच संबंध पर जोर दिया। 1978 से महिला नेतृत्व के लिए संगठन के समर्थन ने 1990 के दशक में इस विषय पर व्यापक राष्ट्रीय बहस से पहले, और 1999 तक असियाह ने सार्वजनिक रूप से राष्ट्रीय सरकार की महिला नेता के विचार का समर्थन किया था।
आयशिया को आधुनिक इंडोनेशिया के नागरिक समाज में अपेक्षाकृत प्रारंभिक कार्यवाही के लिए जाना जाता है। देश में पहली मुस्लिम महिला संगठन होने के अलावा, यह उस समय महिलाओं की साक्षरता को भी बढ़ावा देती थी जब आम तौर पर अधिकांश आबादी निरक्षर थी। इसके सदस्यों ने उस समय मुस्लिम हेडस्कार्फ़ पहना था जब इंडोनेशिया में अभ्यास अभी तक आदर्श नहीं था, और हालांकि उनके व्यावसायिक स्कूलों ने इस्लामी नैतिक मूल्यों को पढ़ाया था, उनके स्कूल भी मध्य पूर्व के लिंग-पृथक धार्मिक स्कूलों के विपरीत सह-शिक्षा वाले थे।
सदस्यता
आयशिया के सभी सदस्य संगठन के सिद्धांतों को बनाए रखने और एक पवित्र समूह के रूप में अपनी छवि की रक्षा करने के लिए अपने सदस्यता कार्ड के स्वागत पर शपथ लेते हैं। इस्लामिक सिद्धांत में न्यूनतम मानी जाने वाली अतिरिक्त भक्ति, जैसे नफ्ल प्रार्थना, इसके अधिकांश सदस्यों के लिए सामान्य अभ्यास है। यद्यपि आसियाह की स्थापना महिलाओं की मुक्ति के बजाय धार्मिक शुद्धि के लक्ष्य को पूरा करने के लिए की गई थी, लेकिन संगठन इंडोनेशिया में धार्मिक प्रवचन पर प्रभाव डालने में सक्षम रहा है। हालांकि इसके मूल संगठन, मुहम्मदियाह ने 1971 तक आधिकारिक रूप से जन्म नियंत्रण की अनुमति नहीं दी थी, यह आयशिया की महिला मुस्लिम मौलवियों और अध्ययन मंडलियों के प्रयास थे जिन्होंने इस मुद्दे पर अनुमति के दृष्टिकोण को आकार दिया।
चौगानपुर गाँव, कोइल (अलीगढ़)
}
चौगानपुर कोइल, अलीगढ़, उत्तर प्रदेश स्थित एक गाँव है।
सतीश चन्द्र मिश्रा
सतीश चन्द्र मिश्रा भारत के वरिष्ठ सदन राज्यसभा के सदस्य हैं।
प्रमुख दल
एक प्रमुख दल एक राजनीतिक दल है जो देश की राजनीति में एक छोटी दल के विपरीत खड़े होकर पर्याप्त प्रभाव रखती है।
मेरियम-वेबस्टर डिक्शनरी के अनुसार:
"प्रमुख दल: एक राजनीतिक दल जिसके पास पर्याप्त चुनावी ताकत होती है, जो आमतौर पर तुलनात्मक नियमितता के साथ सरकार का नियंत्रण जीतने की अनुमति देता है और जब सत्ता में पार्टी के प्रमुख विपक्ष का गठन करने के लिए पराजित होता है।"
प्रमुख दल चुनावों में महत्वपूर्ण प्रतिशत वोट रखती हैं और छोटी दलों की तुलना में उच्च सदस्यता का दावा करती हैं। आमतौर पर, प्रमुख दलों के पास सबसे अधिक दानदाता, सर्वोत्तम संगठित समर्थन नेटवर्क और चुनावों के लिए उत्कृष्ट फंडिंग होती है। राजनीतिक पदों के लिए उनके उम्मीदवारों पर कड़ी नजर रखी जाती है क्योंकि उनके पास उच्च सदस्यता, मान्यता और दान के कारण कार्यालय में चुने जाने का उच्चतम अवसर होता है जो ये दल उत्पन्न करने में सक्षम होती हैं।
दो प्रमुख दल दो-दलीय प्रणाली का नेतृत्व कर सकते हैं। यदि केवल एक बड़ी दल है, तो यह एक प्रमुख दल प्रणाली है। एक बहुदलीय प्रणाली में, एक प्रमुख दल वह होती है जो कभी-कभी राष्ट्रपति पद या प्रीमियरशिप को नियंत्रित करती है और गठबंधन सरकार में सबसे प्रभावशाली दल होती है।
कभी-कभी किसी देश (या संघीय गणराज्य के भीतर एक राज्य) के कानून दो दल के लिए प्रदान करते हैं जिन्हें विशेष उपचार दिया जाता है, उन पार्टियों को स्पष्ट रूप से नाम दिए बिना। उदाहरण के लिए, मिशिगन स्वतंत्र नागरिक पुनर्वितरण आयोग की वेबसाइट पर पोस्ट किए गए एफएक्यू का कहना है कि "१३ आयुक्तों में से चार डेमोक्रेटिक दल से संबद्ध हैं, चार रिपब्लिकन दल से संबद्ध हैं, और पांच किसी भी प्रमुख राजनीतिक दल से संबद्ध नहीं हैं।", लेकिन राज्य के संविधान के प्रासंगिक पैराग्राफ में कहा गया है कि आवेदकों को आयुक्त बनने के लिए "या तो यह प्रमाणित करना होगा कि वे विधायिका में सबसे बड़े प्रतिनिधित्व वाले दो राजनीतिक दलों में से एक के साथ संबद्ध हैं (बाद में, 'प्रमुख दल'), और यदि ऐसा है, तो उस दल की पहचान करें जिसके साथ वे संबद्ध हैं, या यह कि वे किसी भी प्रमुख दल से संबद्ध नहीं हैं।"
बागमती नदी
उद्गम और अपवाह
बागमती नदी नेपाल में हिमालय की महाभारत श्रेणियों में स्थित बागद्वार से निकलती है। काठमाण्डु के टेकु दोभान मैं विष्णुमति नदी इसमें समाहित होती है। यह नदी बलौर से भी गुजरती है। यह नदी नेपाल में लगभग 195 किलोमीटर की यात्रा तय कर के बिहार के सीतामढ़ी जिले में समस्तीपुर-नरकटियागंज रेल लाइन पर स्थित ढेंग रेलवे स्टेशन के 2.5 किलोमीटर उत्तर में भारत में प्रवेश करती है। बिहार में इस नदी की कुल लम्बाई 394 किलोमीटर है। नेपाल में इस नदी का कुल जल ग्रहण क्षेत्र 7884 वर्ग किलोमीटर है। ढेंग और बैरगनियाँ स्टेशन को जोड़ने वाली रेल लाइन पर बने पुल संख्या 89, 90, 91, 91A और 91B से होकर यह नदी दक्षिण दिशा में चलती है जहाँ लगभग 2.5 किलोमीटर नीचे भारत का जोरियाही नाम का पहला गाँव पड़ता है। यहाँ से 5 किलोमीटर दक्षिण चल कर बागमती शिवहर जिले के बखार चंडिहा और अदौरी  गाँव की सीमा में आती है।ढेंग से बखार की दूरी साढे़ 11 कि॰मी॰ है और यहीं से थोड़ा और नीचे चल कर खोरीपाकड़【[पूर्वी चंपारण]] देवापुर गाँव के पास उसके दाहिने किनारे पर लालबकेया नदी में मिलती है। इस लम्बाई में नदी की प्रवृत्ति पश्चिम से होकर बहने की है मगर लालबकेया से उसका संगम स्थल प्रायः स्थिर रहता है। नदी की इस लम्बाई में बहुत ज्यादा परिवर्तन नहीं हुए हैं यद्यपि उसकी एक पुरानी धारा का जिक्र और रेखांकन जरूर मिलता है। बिहार के तराई क्षेत्रों में प्रवेश करने के बाद यह नदी बाढ़ के दिनों में अक्सर अपना प्रवाह मार्ग बदल लेती है। इस नदी में बाढ़ के कारण बिहार के सीतामढ़ी, मुजफ़्फ़रपुर, दरभंगा और मधुबनी ज़िलों में काफ़ी क्षति पहुँचाती है। इसकी सहायक नदियों में लाल बकेया नदी, लखनदेई नदी, चकनाहा नदी, जमुने नदी, सिपरीधार नदी, छोटी बागमती, कोला नदी आदि हैं। कोसी परियोजना के अन्तर्गत बागमती नदी को भी नियन्त्रित कर इस पर पुल और नये बाँध बनाए गए हैं। यह कमला नदी से मिलकर कोसी नदी में मिल जाती है। तराई के मैदानों को पार करती हुई बागमती नदी बिहार में प्रवेश करती है और 360 किलोमीटर दूरी तय करने के बाद दक्षिण-पूर्व की ओर बहती हुई बूढ़ी गंडक नदी में मिल जाती है।
जल ग्रहण क्षेत्र
बिहार में इस नदी की कुल लम्बाई 394 किलोमीटर तथा जल ग्रहण क्षेत्र लगभग 6,500 वर्ग किलोमीटर होता है। इस तरह नदी उद्गम से गंगा तक कुल लम्बाई लगभग 589 किलोमीटर और कुल जल ग्रहण क्षेत्र 14,384 वर्ग किलोमीटर बैठता है। बिहार के द्वितीय सिंचाई आयोग की रिपोर्ट (1994) के अनुसार बागमती के ऊपरी क्षेत्र काठमाण्डू के आस-पास सालाना औसत बारिश लगभग 1460 मिलीमीटर होती है जबकि चम्पारण में 1392 मि.मी., सीतामढ़ी में 1184 मि.मी., मुजफ्फरपुर में 1184 मि.मी., दरभंगा में 1250 मि.मी. और समस्तीपुर में 1169 मि.मी. होती है।
चौदपुर गाँव, कोइल (अलीगढ़)
}
चौदपुर कोइल, अलीगढ़, उत्तर प्रदेश स्थित एक गाँव है।
सत्यनारायण जटिया
सत्यनारायण जटिया एक भारतीय राजनीतिज्ञ तथा वर्तमान भारत केे मध्य प्रदेश से वरिष्ठ सदन राज्यसभा के सांसद हैं।
कृष्ण नंदन प्रसाद वर्मा
कृष्ण नंदन प्रसाद वर्मा एक भारतीय राजनेता हैं। वे पूर्व में बिहार सरकार के शिक्षा मंत्री भी रह चुके हैं। श्री वर्मा घोसी विधानसभा क्षेत्र के पूर्व विधायक थे।
प्रारंभिक जीवन
वर्मा का जन्म 1 सितंबर 1950 को बिहार के जहानाबाद जिले के मखदुमपुर के सुगाव में हुआ था। उन्होंने पटना विश्वविद्यालय से स्नातक किया।
राजनिति
२९ जुलाई २०१७ को बिहार के मुख्यमंत्री ने एक नया मंत्रालय बनाया। इसमें कृष्ण वर्मा को शिक्षा मंत्री का पद मिला।
संदीप शंकला
कैप्टन संदीप शंकला, एसि (3 जनवरी 1964 - 8 अगस्त 1991) एक भारतीय सेना अधिकारी थे, जिन्हें मरणोपरांत भारत के सर्वोच्च शांति पुरस्कार, अशोक चक्र से सम्मानित किया गया था।
प्रारंभिक जीवन
शंकला का जन्म हिमाचल प्रदेश के हमीरपुर जिले में सेना के एक जवान लेफ्टिनेंट कर्नल जेएस कंवर और मंजू कंवर के बेटे के रूप में हुआ था।
सैन्य वृत्ति
बचपन से ही, शंकला अपने पिता के नक्शेकदम पर चलकर सशस्त्र बलों में शामिल होना चाहते थे। उन्हें 14 जून 1986 को 18 डोगरा रेजिमेंट में नियुक्त किया गया था।
कुपवाड़ा ऑपरेशन
1991 के दौरान, कैप्टन संदीप शंकला की इकाई, 18 डोगरा को उग्रवाद विरोधी अभियानों के लिए जम्मू-कश्मीर क्षेत्र के कुपवाड़ा में तैनात किया गया था। 8 अगस्त 1991 को, कप्तान संदीप शंकला की इकाई को कुपवाड़ा जिले के जफरखानी गांव में आतंकवादियों की मौजूदगी के बारे में खुफिया सूत्रों से विश्वसनीय जानकारी मिली थी। सुरक्षा बलों द्वारा कैप्टन संदीप शंकला के नेतृत्व में आतंकवादियों को पकड़ने के लिए तलाशी और विनाश अभियान शुरू करने का निर्णय लिया गया। कैप्टन संदीप अपने सैनिकों के साथ संदिग्ध इलाके में पहुँचे और तलाशी और घेरा अभियान शुरू किया। आतंकवादियों ने सैनिकों पर हमला किया और चुनौती दी। एक भयंकर बंदूक लड़ाई उसके बाद दोनों ओर से आग के भारी आदान-प्रदान के साथ हुई। क्रॉसफ़ायर के दौरान, एक सैनिक घायल हो गया और कैप्टन संदीप को अपने जीवन के लिए खतरे का एहसास हुआ और एक आतंकवादी को हटाते हुए उसे सुरक्षा के लिए घसीटा। दूसरे आतंकवादी ने कैप्टन संदीप पर दो ग्रेनेड फेंके, लेकिन साहस के एक दुर्लभ प्रदर्शन में, उसने हमलावरों में से एक ग्रेनेड को वापस फेंक दिया। हालांकि, इस प्रक्रिया के दौरान, कैप्टन संदीप ने चंचलता और बुलेट की चोटों को बरकरार रखा। लेकिन वह तब तक दुश्मन से उलझता रहा जब तक उसने अपना होश नहीं खो दिया। बाद में उन्होंने दम तोड़ दिया और शहीद हो गए। कैप्टन संदीप के नेतृत्व में ऑपरेशन के परिणामस्वरूप 9 आतंकवादियों का सफाया हो गया और इसके अलावा उनमें से 22 को पकड़ लिया गया। कैप्टन संदीप एक बहादुर सैनिक और एक किरकिरा अधिकारी थे जो एक सच्चे सैन्य नेता की तरह सामने से नेतृत्व करते थे। 6 महीने पहले ही शादी हुई, कैप्टन संदीप ने 27 साल की उम्र में देश की सेवा में अपना जीवन लगा दिया।
अशोक चक्र पुरस्कार
कैप्टन संदीप शंकला को उनके उत्कृष्ट साहस, कर्तव्य के प्रति समर्पण और सर्वोच्च बलिदान के लिए देश का सर्वोच्च जीवन काल वीरता पुरस्कार, “ अशोक चक्र ” दिया गया। वह अपने पिता लेफ्टिनेंट कर्नल जेएस कंवर माता श्रीमती कंवर और एक छोटा भाई में जिन्दा है।
विकीटांगस
मौखिक इतिहास
मई २०१६ तक, विकीटांगस ने २०० भाषाओ मैं लगभग ३२९ वीडियो रिकॉर्ड किये थे। २०१८ तक, इस संगठन ने दुनिया के ३५० से अधिक भाषाओ या हर भाषा का 5% रिकॉर्ड कर लिया हैं।
पॉली
पॉली (poly) एक मुक्त स्रोत का सॉफ्टवेयर हैं जो भाषाओं को साझा करने और सीखने के लिए बनाया गया है। । इस परियोजना को किकस्टार्टर पर समर्थित किये गया था और विकीटांगस ने ४२९ समर्थको की मदद से $५२,७१६ अमरीकी डॉलर जुटाने मैं सक्ष्यम हुआ। वर्त्तमान इस सॉफ्टवेयर का विकास किया जा रहा हैं।
अनुज्ञापत्र
सभी वीडियो CC-by-NC 4.0 लाइसेंस के तहत उपलब्ध कराया जाता हैं। हाल ही में, CC-by-SA 4.0 के तहत वीडियो जारी करने का एक और विकल्प भी उपलब्ध कराया गया हैं।
महोबा का युद्ध
महोबा का युद्ध दिल्ली राज्य और चन्देल साम्राज्य के मध्य लड़ा गया जिसमे दिल्ली के राजा पृथ्वीराज चौहान महोबा के सम्राट परमर्दिदेव चन्देल द्वारा पराजित हुआ एवं जीवनदान पा दिल्ली लौट गया
कारण
सम्राट परमर्दिदेव के पुत्र अजमेर के राजा पृथ्वीराज तृतीय चौहान की पुत्री बेला से प्रेम करता थे, लेकिन गाहड़वाल वंश से उसकी मित्रता के कारण पृथ्वीराज चौहान ने अपनी पुत्री का विवाह ब्रम्हजीत से कराने से इंकार कर दिया। जिसके बाद आल्हा उदल इंद्रजीत आदि चन्देल राजकुमारों ने ब्रम्हजीत चन्देल के अधीन महोबा सेना ने दिल्ली पर चढ़ाई कर दिया। युद्ध में पृथ्वीराज को हरा उसे उसीके किले में बंदी बना उसके सम्मुख ब्रम्हजित ने उसकी बेटी से विवाह किया।
युद्ध के बाद
सोलंकी और गरहा शिलालेख के अनुसार युद्ध में पृथ्वीराज की परमर्दिदेव के हाथों बुरी तरीके से हार हुई और उसे बेइजत कर खदेड़ दिया गया। सोलंकी राजवंश के ताम्रपत्र के अनुसार पृथ्वीराज परमर्दीदेव से डर के मदनपुर में छुप गया जहां पे अचानक से परमर्दिदेव की पुत्री और सोलंकियों की राजमाता नायकी देवी और सोलंकियों ने हमला कर दिया। युद्ध में पृथ्वीराज की हार हुई और उसे वहां से भी भागना पड़ा। युद्ध के बाद यहां का प्रशासक पंजूराय का बनाया गया।
बाद में
युद्ध में पृथ्वीराज को जीवनदान दिया गया, जिसके बाद वो महोबा से दूर मदनपुर में जाके छुप गया फिर वही से अपने ननिहाल के रास्ते वापस दिल्ली चला गया।
सत्यव्रत चतुर्वेदी
सत्यव्रत चतुर्वेदी भारत के वरिष्ठ सदन राज्यसभा के सदस्य हैं।
गामा आव्यूह
गणितीय भौतिकी में गामा आव्यूह जिन्हें डिराक आव्यूह भी कहा जाता है, विशिष्ट प्रति-क्रमविनिमेय सम्बंध वाले सांकेतिक आव्यूह हैं जो क्लिफर्ड बीजगणित Cℓ1,3(R) का जनक आव्यूह है। उच्चतर विमा के गामा आव्यूह परिभाषित करना भी सम्भव है।
डिराक निरूपण में चार प्रतिपरिवर्ती गामा आव्यूह निम्न प्रकार हैं:
इसके अनुरूप गामा आव्यूह किसी भी विमा में और अन्य प्रकार से भी परिभाषित किये जा सकते हैं। उदाहरण के लिए पाउली आव्यूह, यूक्लिडीन समष्टि (3, 0) में त्रिविम में 'गामा' आव्यूह हैं।
चौवाली गाँव, कोइल (अलीगढ़)
}
चौवाली कोइल, अलीगढ़, उत्तर प्रदेश स्थित एक गाँव है।
दिल्ली का युद्ध (1181)
दिल्ली का युद्ध महोबा के युवराज ब्रम्हजित चन्देल और दिल्ली के राजा पृथ्वीराज चौहान के बीच में हुआ था। युद्ध में पृथ्वीराज चौहान चन्देल राजकुमार ब्रम्हजित और ऊदल से पराजित हुआ। युद्ध के बाद पृथ्वीराज की पुत्री बेला की शादी ब्रम्हजित से हो गई।
कारण
सम्राट परमर्दिदेव के पुत्र दिल्ली के राजा पृथ्वीराज तृतीय चौहान की पुत्री बेला से प्रेम करता थे, लेकिन गाहड़वाल वंश से उसकी मित्रता के कारण पृथ्वीराज चौहान ने अपनी पुत्री का विवाह ब्रम्हजीत से कराने से इंकार कर दिया।
युद्ध
सेनापति आल्हा, उदल, इंद्रजीत आदि चन्देल राजकुमारों ने युवराज ब्रम्हजीत चन्देल के अधीन महोबा सेना ने दिल्ली पर चढ़ाई कर दिया। युद्ध में पृथ्वीराज को हरा उसे उसीके किले में बंदी बना उसके सम्मुख ब्रम्हजित ने उसकी पुत्री से विवाह किया।
तेलंगाना उच्च न्यायालय
तेलंगाना उच्च न्यायालय भारतीय राज्य तेलंगाना का न्यायालय हैं। इससे ५ जुलाई, १९५४ को राज्य अधिनियम, १९५३ के तहत आन्ध्र प्रदेश उच्च न्यायालय के रूप में मान्यता दी गई। १ जनवरी, २०१९ को इसकी स्थापना तेलंगाना उच्च न्यायालय के रूप में की गई। यह राज्य की राजधानी हैदराबाद में हैं।
शादी लाल बत्रा
शादी लाल बत्रा भारत के वरिष्ठ सदन राज्यसभा के सदस्य हैं।
हिन्दू काल गणना
प्राचीन हिन्दू धार्मिक और पौराणिक वर्णित समय चक्र आश्चर्यजनक रूप से एक समान हैं। प्राचीन भारतीय मापन पद्धतियां, अभी भी प्रयोग में हैं (मुख्यतः मूल सनातन हिन्दू धर्म के धार्मिक उद्देश्यों में)।
इसके साथ साथ ही हिन्दू वैदिक ग्रन्थों मॆं लम्बाई-क्षेत्र-भार मापन की भी इकाइयाँ परिमाण सहित उल्लेखित हैं।यह सभी योग में भी प्रयोग में हैं।
हिन्दू समय चक्र सूर्य सिद्धांत के पहले अध्याय के श्लोक 11–23 में आते हैं। :
(श्लोक 11) वह जो कि श्वास (प्राण) से आरम्भ होता है, यथार्थ कहलाता है; और वह जो त्रुटि से आरम्भ होता है, अवास्तविक कहलाता है। छः श्वास से एक विनाड़ी बनती है। साठ विनाड़ियों से एक नाड़ी बनती है।
(12) और साठ नाड़ियों से एक दिवस (दिन और रात्रि) बनते हैं। तीस दिवसों से एक मास (महीना) बनता है। एक नागरिक (सावन) मास सूर्योदयों की संख्याओं के बराबर होता है।
(13) एक चंद्र मास, उतनी चंद्र तिथियों से बनता है। एक सौर मास सूर्य के राशि में प्रवेश से निश्चित होता है। बारह मास एक वर्ष बनाते हैं। एक वर्ष को देवताओं का एक दिवस कहते हैं।
(14) देवताओं और दैत्यों के दिन और रात्रि पारस्परिक उलटे होते हैं। उनके छः गुणा साठ देवताओं के (दिव्य) वर्ष होते हैं। ऐसे ही दैत्यों के भी होते हैं।
(15) बारह सहस्र (हज़ार) दिव्य वर्षों को एक चतुर्युग कहते हैं। यह तैंतालीस लाख बीस हज़ार सौर वर्षों का होता है।
(16) चतुर्युगी की उषा और संध्या काल होते हैं। कॄतयुग या सतयुग और अन्य युगों का अन्तर, जैसे मापा जाता है, वह इस प्रकार है, जो कि चरणों में होता है:
(17) एक चतुर्युगी का दशांश को क्रमशः चार, तीन, दो और एक से गुणा करने पर कॄतयुग और अन्य युगों की अवधि मिलती है। इन सभी का छठा भाग इनकी उषा और संध्या होता है।
(18) इकहत्तर चतुर्युगी एक मन्वन्तर या एक मनु की आयु होती हैं। इसके अन्त पर संध्या होती है, जिसकी अवधि एक सतयुग के बराबर होती है और यह प्रलय होती है।
(19) एक कल्प में चौदह मन्वन्तर होते हैं, अपनी संध्याओं के साथ; प्रत्येक कल्प के आरम्भ में पंद्रहवीं संध्या/उषा होती है। यह भी सतयुग के बराबर ही होती है।
(20) एक कल्प में, एक हज़ार चतुर्युगी होते हैं और फ़िर एक प्रलय होती है। यह ब्रह्मा का एक दिन होता है। इसके बाद इतनी ही लम्बी रात्रि भी होती है।
(21) इस दिन और रात्रि के आकलन से उनकी आयु एक सौ वर्ष होती है; उनकी आधी आयु निकल चुकी है और शेष में से यह प्रथम कल्प है।
(22) इस कल्प में, छः मनु अपनी संध्याओं समेत निकल चुके, अब सातवें मनु (वैवस्वत: विवस्वान (सूर्य) के पुत्र) की सत्ताईसवीं चतुर्युगी बीत चुकी है।
(23) वर्तमान में, अट्ठाईसवीं चतुर्युगी का द्वापर युग बीत चुका है तथा भगवान कृष्ण के अवतार समाप्ति से ५१२३वाँ वर्ष (ईस्वी सन् २०२१ में चैत्र शुक्ल प्रतिपदा से) प्रगतिशील है। कलियुग की कुल अवधि ४,३२,००० वर्ष है।
नाक्षत्रीय मापन
शतपथ ब्राह्मण के आधार पर वैदिक कालमानम् -शतपथ.१२|३|२|५ इस प्रकार है - समय का मापन प्रारम्भ एक सूर्योदयसे और अहोरात्र का मापन का समापन अपर सूर्योदय से होता है ।अर्धरात्री से नहीं होता है| जैसा कि कहा है-
विष्णु पुराण में दी गई एक अन्य वैकल्पिक पद्धति समय मापन पद्धति अनुभाग, विष्णु पुराण, भाग-१, अध्याय तॄतीय निम्न है:
चाँद्र मापन
वेदांग ज्योतिष के आधार पर पंचवर्षात्मक युग माना जाता है | प्रत्येक ६० वर्ष में १२ युग व्यतीत हो जाते हैं। १२ युगों के नाम आगे बताया जा चुके हैं। शुक्लयजुर्वेदसंहिता के मन्त्रों २७|४५,३०|१५ ,२२|२८,२७|४५ ,२२|३१ मे पंचसंवत्सरात्मक युग का वर्णन है | ब्रह्माण्डपुराण १|२४|१३९-१४३, लिंगपुराण १|६१|५०-५४, वायुपुराण १|५३|१११-११५ म.भारत.आश्वमेधिक पर्व४४|२,४४|१८ कौटलीय अर्थशास्त्र २|२० सुश्रुतसंहिता सूत्रस्थान-६|३-९ पूर्वोक्त ग्रन्थ वेदांग ज्योतिष के अनुगामी है |
अन्य अस्तित्वों के सन्दर्भ में काल-गणना
विष्णु पुराण के अनुसार काल-गणना विभाग, विष्णु पुराण भाग १, तॄतीय अध्याय के अनुसार:
ब्रह्मा का एक दिवस (दिन+रात) दो कल्प के बराबर होता है. ब्रह्मा का एक दिवस, एक दिन(=1कल्प) और एक रात (=1कल्प) मिलकर बनाते हैं.
ब्रह्मा का एक दिन अथवा एक रात जितनी अवधि को कल्प कहते हैं जो 4,32,00,00,000 मानव वर्ष की होती है. जो 10,000 भागों में बंटा होता है, जिसे चरण कहते हैं: एक चरण 4,32,000 साल का होता है.
यह चक्र ऐसे दोहराता रहता है, कि ब्रह्मा के एक दिन में 1000 महायुग हो जाते हैं और ब्रह्मा की रात्रि में 1000 महायुग हो जाते हैं. इस प्रकार, ब्रह्मा के एक दिवस (दिन+रात) में 2000 महायुग/ चतुर्युगी हो जाते हैं.
दो कल्प के बराबर ब्रह्मा का एक दिवस(दिन+रात) होता है.
जहाँ, एक कल्प में, एक हज़ार चतुर्युगी{=43,20,000 ×1000साल} का दिन होता है और फ़िर इस कल्प के बाद उतनी ही अवधि अर्थात एक कल्प की रात्रि आती है.
और ब्रह्मा की यह रात्रि एक कल्प जितना लम्बा प्रलयकाल {=43,20,000 ×1000साल}होता है।
इस प्रकार, ब्रह्मा के एक दिवस (दिन+रात) में 14 मनुवंतरों का एक कल्प और एक पूरा कल्प जितनी रात्रि का लम्बा प्रलयकाल बीत जाता है.
अस्तु, ब्रह्मा का एक दिवस दो कल्प अर्थात 8 अरब 64 करोड़ साल जितनी लम्बी अवधि का होता है.
1 कल्प   = 1000 चतुर्युगी 1 कल्प   = 14 मनवंतर 1 मनवंतर = 71 चतुर्युगी 1 चतुर्युगी = 1 महायुग 1 महायुग = सतयुग+त्रेतायुग+द्वापरयुग+कलयुग 1 महायुग = कलयुग के 10 चरण 1 चरण    = 1 कलयुग 1 कलयुग = 4,32,000 मानव वर्ष 1 द्वापरयुग = 2 चरण कलयुग 1 त्रेता युग = 3 चरण कलयुग 1 सतयुग   = 4 चरण कलयुग
अब ब्रह्मा की आयु 100 साल की मानी गई है तो ब्रह्मा की कुल आयु की गणना निम्नवत् की जा सकती है:-
100×360=36000 दिवस ( एक माह=30 दिवस माने गए हैं)
36000×2= 72000 कल्प ( ब्रह्मा का एक दिवस= 2 कल्प)
72000×4,32,00,00,000=                  31,10,40,00,00,00,000 मानव वर्ष.
यहाँ, रोचक तथ्य यह है कि ब्रह्मा का एक दिवस, दो कल्प अर्थात 8 अरब 64 करोड़ साल का होता है और वैज्ञानिकों द्वारा लगभग यही आयु, हमारे सूर्य की मानी जाती है.
इस प्रकार 36000 सूर्य की कुल आयु के बराबर है ब्रह्मा की आयु.
पाल्या
'पाल्या' समय की एक इकाई है. यह इकाई, भेड़ की ऊन का एक योजन ऊंचा घन (यदि प्रत्येक सूत्र एक शताब्दी में चढ़ाया गया हो) बनाने में लगे समय के बराबर है। दूसरी परिभाषा अनुसार, यह एक छोटी चिड़िया (यदि वह प्रत्येक रेशे को प्रति सौ वर्ष में उठाती है) द्वारा किसी एक वर्गमील के सूक्ष्म रेशों से भरे कुएं को रिक्त करने में लगे समय के बराबर है.
यह इकाई भगवान आदिनाथ के अवतरण के समय की है। यथार्थ में यह 100,000,000,000,000 पाल्य पहले था।
वर्तमान तिथि
हम वर्तमान में वर्तमान ब्रह्मा के इक्यावनवें वर्ष में सातवें मनु, वैवस्वत मनु के शासन में श्वेतवाराह कल्प के द्वितीय परार्ध में, अठ्ठाईसवें कलियुग के प्रथम वर्ष के प्रथम दिवस में विक्रम संवत 2080 में हैं। इस प्रकार अबतक १५ नील, ५५ खरब, २१ अरब, ९७ करोड़, १९ लाख, ६१ हज़ार, ६२5 वर्ष इस ब्रह्मा को सॄजित हुए हो गये हैं।
ग्रेगोरियन कैलेण्डर के अनुसार वर्तमान कलियुग दिनाँक 17 फरवरी / 18 फरवरी को 3102 ई० पू० में हुआ था। इस बात को वेदांग ज्योतिष के व्यख्याकार नहीं मानते। उनका कहना है कि यह समय महाभारत के युद्ध का है । इसके ३६ साल बाद यदुवंश का विनाश हुआ और उसी दिन से वास्तविक कलियुग प्रारम्भ हुुआ। इस गणित से आज वि॰ सं॰ २०७३|४|१५ दिनांक को कलिसंवत् ५०८१|८वें मास के कृष्ण पक्ष की एकादशी तिथि चल रही है |
ब्रह्मा जी के एक दिन में १४ इन्द्र मर जाते हैं और इनकी जगह नए देवता इन्द्र का स्थान लेते हैं। इतनी ही बड़ी ब्रह्मा की रात्रि होती है। दिन की इस गणना के आधार पर ब्रह्मा की आयु १०० वर्ष होती है फिर ब्रह्मा मर जाते है और दूसरा देवता ब्रह्मा का स्थान ग्रहण करते हैं। ब्रह्मा की आयु के बराबर विष्णु का एक दिन होता है। इस आधार पर विष्णु जी की आयु १०० वर्ष है। विष्णु जी १०० वर्ष का शंकर जी का एक दिन होता है। इस दिन और रात के अनुसार शंकर जी की आयु १०० वर्ष होती है।
गांटे भाषा
गांटे भाषा भारत की संकटग्रस्त भाषाओं में से एक है। यह निश्चित रूप से खतरे में है। आईएसओ कोड: gnb
शम्भुप्रसादजी तुंदिया
शम्भुप्रसादजी तुंदिया भारत के वरिष्ठ सदन राज्यसभा के सदस्य हैं।
चेहरा (टीवी श्रृंखला)
चेहरा एक भारतीय टेलीविज़न सस्पेंस ड्रामा सीरीज़ है जो 2009 में स्टार प्लस पर प्रसारित हुई थी। श्रृंखला का निर्माण बियॉन्ड ड्रीम्स प्रोडक्शंस के यश पटनायक द्वारा किया गया था। श्रृंखला का प्रीमियर 16 मार्च 2009 को हुआ और 2 जुलाई 2009 को समाप्त हुआ
कथानक
कहानी एक युवा लड़की के इर्द-गिर्द घूमती है जो जीवन से भरपूर है और अपनी व्हील चेयर पर दुनिया का पता लगाती है। चेहरा बंदिनी के जीवन, उसकी अमर भावना और शादी के बाद के जीवन की कहानी कहता है। 24 वर्षीय बंदिनी मजाकिया, जीवन से भरपूर और प्रकृति प्रेमी हैं। एक दुर्घटना में विकलांग होने के कारण, उसने अपनी प्रगति में अपने नुकसान को झेला है और दया और सहानुभूति को उसे निराश नहीं होने देती। उसकी जिंदगी में 'यू' मोड़ तब आता है जब उसकी मुलाकात एक युवा, तेजतर्रार, अमीर बिजनेस टाइकून गर्व से होती है। बंदिनी तब आश्चर्यचकित रह जाती है जब यह सबसे अधिक मांग वाला कुंवारा व्यक्ति उसके सामने शादी का प्रस्ताव रखता है। बंदिनी के लिए इतने अच्छे प्रस्ताव से दोस्त, पड़ोसी और रिश्तेदार सभी हैरान हैं। कुछ लोग सोचते हैं कि यह शुद्ध भाग्य है जबकि अन्य सोचते हैं कि यह उसका अच्छा कर्म है। लेकिन इसमें जो दिखता है उससे कहीं अधिक है।
उत्पादन
किरदार बंदिनी के झील में डूबने के दृश्य की शूटिंग के दौरान, हृतु दुदानी ने अपना नियंत्रण खो दिया और झील में गिर गईं और डूबने लगीं जबकि मोहित रैना ने उन्हें बचाया। इस वजह से शूटिंग थोड़ी देर के लिए रुकी रही जब तक दुदानी सदमे से उबर नहीं गए।
गुस्ताख दिल
कथानक
यह कार्यक्रम लाजो, निखिल एवं इशाना के बीच प्यार के त्रिकोणीय रिश्ते को प्रदर्शित करता है। लाजो एक ग्रामीण लड़की है और निखिल एक शहरी आधुनिक लड़का है जो बचपन से ही अपनी दोस्त इशाना से प्रेम करता है। यह कहानी लाजो और निखिल के आस-पास घूमती रहती है। लाजो निखिल के जीवन में आने वाली दूसरी औरत है।
सैयद मुश्ताक अली ट्रॉफी ग्रुप ए 2019-20
2019-20 सैयद मुश्ताक अली ट्रॉफी, सैयद मुश्ताक अली ट्रॉफी का ग्यारहवां सीज़न है, जो भारत में एक ट्वेंटी-20 क्रिकेट टूर्नामेंट है। यह ग्रुप ए में सात टीमों के साथ, पांच समूहों में विभाजित 38 टीमों द्वारा लड़ा जा रहा है। ग्रुप चरण 8 नवंबर 2019 को शुरू हुआ। ग्रुप ए की शीर्ष दो टीमों ने प्रतियोगिता के सुपर लीग खंड में प्रगति की।
टूर्नामेंट शुरू होने से एक दिन पहले, गोवा ने अपने कप्तान सी एम गौतम को कर्नाटक प्रीमियर लीग में मैच फिक्सिंग में कथित रूप से शामिल होने के कारण गिरफ्तार कर लिया। दर्शन मिशल को अपना नया कप्तान नियुक्त किया गया। टूर्नामेंट के शुरुआती दिन, कर्नाटक ने उत्तराखंड को नौ विकेट से हराया, पंद्रह के साथ भारत में टी-20 मैचों में लगातार जीत का एक नया रिकॉर्ड स्थापित किया।
17 नवंबर 2019 को खेले गए मैचों के समापन के बाद, बड़ौदा और  कर्नाटक ने टूर्नामेंट के सुपर लीग चरण में प्रगति की।
कॉन्स्टेंस
कॉन्स्टेंस जर्मनी का एक शहर है। यह शहर बाडेन वुर्टेमबर्ग सूबे में स्तिथ है। ईस शहर का नाम कॉन्स्टेंस सरोवर से जुड़ा है, जिसके तट पे यह शहर बसा है। यह शहर स्विट्ज़रलैंड के सरहद को छूती नज़र आती है और यहां से ऑस्ट्रिया, स्विट्ज़रलैंड रेल और नाव के जरिये आसानी से पहुंचा जा सकता है।
इस शहर में दो प्रसिद्ध उच्च शिक्षा के संस्थान हैं। एक है कॉन्स्टेंस विश्वविद्यालय और दूसरा HTWG. यह शहर पर्यटकों के लिए भी महत्त्वपूर्ण समझा जाता है। झील पे पड़ाव मीरसबुर्ग, फ्रीडरीक्षाफेन, ब्रैगेंज़ जैसे अन्य शहर पहुंचा जा सकता है। सरहद को पार कर क्रोईज़लिंगेन नाम का शहर पहुंचा जा सकता है। सबसे नज़दीक हवाई अड्डे फ्रीडरीक्सहाफेन और ज़ूरिक में पाए जाते हैं।
जगह
कॉन्स्टेंस शहर कॉन्स्टेंस झील के किनारे पर बनी थी। इस झील को जर्मन जुबां में बोडेन्सी कहा जाता है। राइन नदी स्विट्ज़रलैंड के आल्प्स पहाड़ों से शुरू होते हुए इस झील में बह कर फिर निकलती है। इस पर एक पुल बनाया गया है जो शहर के दो भागों को जोड़ती है। नदी के उत्तरी घाटी का इलाक़ा सबसे बड़ा भाग है, जहां फैक्ट्री, विश्वविद्यालय और घर स्थित हैं। शहर के दक्षिण भाग में सरकारी भवन, बाज़ार और कॉलेज स्थित हैं। फेरी के ज़रिये कॉन्स्टेंस से मीरसबुर्ग शहर पहुंचा जा सकता है, कटमरैन के ज़रिये फ्रीडरिक्सहाफेन पहुंचा जा सकता है। शहर के दक्षिण में क्रोइटसलिंगन नाम का शहर स्थित है।
बोरझार
बोरझार (Borjhar) भारत के असम राज्य के कामरूप महानगर ज़िले में स्थित गुवाहाटी शहर का एक मुहल्ला है। यहाँ गुवाहाटी का मुख्य हवाई अड्डा, लोकप्रिय गोपीनाथ बारदोलोई अन्तरराष्ट्रीय विमानक्षेत्र, स्थित है।
कॉन्स्टेंस
Subdivisions
Konstanz is subdivided into 15 wards or districts (Stadtteile). The island of Mainau belonged to the ward of Litzelstetten, a separate municipality until its incorporation into Konstanz on December 1, 1971.